**ВИСОКА ТЕКСТИЛНА СТРУКОВНА ШКОЛА**

**ЗА ДИЗАЈН, ТЕХНОЛОГИЈУ И МЕНАЏМЕНТБрој:** **01-336/7**

**Дана: 06.05.2015. године**

**Б е о г р а д, ул. Старине Новака бр. 24**

**ПИТАЊА И ОДГОВОРИ**

**ИНФОРМАЦИЈЕ И ПОЈАШЊЕЊА**

**Конкурсне документације за јавну набавку Услуге мобилне телефоније, ЈНМВ број 1/2015**

У складу са чланом 63. Закона о јавним набавкама („Службени гласник РС“, број 124/12) и Конкурсном документацијом за јавну набавку Услуге мобилне телефоније **ЈНМВ број 1/2015**, достављамододатне информације и појашњења на постављенa питањa:

**ПИТАЊЕ 1)** У техничким карактеристикама на страни 4, наведено је да месечна претплата по броју у затвореној групи Наручиоца не сме бити већа од 40,00 динара месечно. Да ли је наведени износ без или са урачунатим ПДВ-ом?

**ОДГОВОР:**

Наведени износ је без ПДВ-а. То је наглашено у допуњеној Конкурсној докуменатацији.

**ПИТАЊЕ 2)** На који начин се у Обрасцу структуре цене, попуњавају колоне под редним бројем 2, 21 и 27:

|  |  |  |  |  |  |
| --- | --- | --- | --- | --- | --- |
| Ред.  Бр. | Врста услуге | Износ  Без ПДВ-а | Износ  Са  ПДВ | Одговори са  ДА/НЕ и %  описно | Јединица  мере |
| **2** | Начин тарифирања |  |  |  | дин/мин |
| 21 | Коришћења услуга у ромингу за све претплатничке бројеве у власништву Наручиоца према важећем ценовнику Понуђача за пословне корисникe |  |  |  | дин/мин |

|  |  |  |  |  |  |
| --- | --- | --- | --- | --- | --- |
| 27 | Продаја телефонских апарата по бенефицираним ценама |  |  |  | дин/апарат |

-          За редни број 2, јединица мере би требала да буде „Секундно“, па да се одговори са ДА/НЕ.

-          За редни број 21, где се код Врсте услуге наводи роминг према важећем ценовнику Понуђача, такође је потребно изменити јединицу мере на ДА/НЕ, како би били у могућности да одговоримо да ли ће се роминг наплаћивати према важећем ценовнику. Као што је то случај за редни број 7 на страни 11.

-          За редни број 27, потребно је осенчити колону са одговорима ДА/НЕ јер се у овом случају уписује износ без и са ПДВ-ом за телефонске апарате по бенефицираним ценама.

С тим у вези, молимо Вас за исправку Обрасца бр. 5 - Образац структуре цене, односно редова под редним бројем 2, 21 и 27.

**ОДГОВОР:**

Ради појашњења на који начин се у Обрасцу структуре цене, попуњавају колоне под редним бројем 2, 21 и 27, наручилац је извршио исправке и допуне Конкурсне документације у тим деловима, а које је означио црвеним словима. Исправљена и допуњена Конкурсна документација биће достављена свим потенцијалним понуђачима и објављена у складу са ЗЈН. Због измена у Конкурсној документацији биће продужен рок за подношење понуда, у складу са обавештењем наручиоца које ће бити објављено на Порталу јавних набавки и на интернет страни наручиоца.

**ПИТАЊЕ 3)** Да ли се попуњава табела на страни 11, с обзиром да постоји колона за уписивање „Износа без ПДВ-а“? Уколико се попуњава, да ли се иста страна доставља у понуди и да ли се потписује и печатира јер за то не постоји предвиђено место?

**ОДГОВОР:**

Табела на страни 11. се не попуњава. У табели на страни 11. наведени су елементи критеријума за избор најповољније понуде са подацима који се пондеришу, а испод табеле описан је начин како се пондеришу. Подаци за пондерисање уносе се у **образац 5.** У Обрасцу 5,позиције које се пондеришу наведене су од редног броја 1. до редног броја 7.

**ПИТАЊЕ 4)**    Потребно је на страни 11, за редни број 2, у колони „јединица“ променити са „дин/мин“ на „ДА/НЕ“, како би понудили одговор да ли је секундно тарифирање или није секундно (као што је случај за редне бројеве 6 и 7 на истој страни).

**ОДГОВОР:**

Табела на страни 11. се не попуњава. У табели на страни 11. наведени су елементи критеријума за избор најповољније понуде са подацима који се пондеришу, а испод табеле описан је начин како се пондеришу. Наручилац ће додељивати пондере по појединачним елементима на основу података из понуде понуђача који се унесу у „Образац структуре цене“ (образац бр. 5). Наручилац је извршио исправке и допуне обрасца бр. 5 садржаног у Конкурсној документацији, а које се, између осталог, односе и на начин тарифирања који је и елеменат критеријума који се пондерише. У допуњеној Конкурсној документацији измене су означене црвеним словима.

**ПИТАЊЕ 5)**    На страни 13, наведено је следеће:

*Понуђач који наступа самостално је у обавези да* ***уз понуду*** *достави средство финансијског обезбеђења и то:*

-       *за добро извршење посла.*

Да ли се под обавезом понуђача да уз понуду достави средство финансијског обезбеђења (меница за добро извршење посла) подразумева достављање Изјаве – страна 23, у којој се наводи да ће понуђач доставити наведену меницу или је неопходно да се уз понуду достави конкретно меница за добро извршење посла?

**ОДГОВОР:**

Под обавезом понуђача да достави доказ о средству финансијског обезбеђења (меница за добро извршење посла) подразумева се да уз понуду достави Изјаву (образац бр. 2 са стране 23), у којој се наводи да ће понуђач доставити наведену меницу (која се доставља при закључењу уговора).

**ПИТАЊЕ 6)** Молимо Вас да посебним чланом, у Моделу уговора, прецизно дефинишете издавање менице за добро извршење посла.

**ОДГОВОР:**

Додатним чланом 5а у Моделу уговора наручилац је прецизно дефинисао издавање менице за добро извршење посла, а који је означио црвеним словима. Допуњени уговор је саставни део допуњене Конкурсне документације која ће бити достављена свим потенцијалним понуђачима и објављена у складу са ЗЈН.

**ПИТАЊЕ 7)** У техничком карактеристикама је наведено следеће:

*Наплата SMS порука ка међународним дестинацијама по ценама које нису веће од цена према важећем ценовнику Понуђача за пословне кориснике.*

*Наплата MMS порука у домаћем саобраћају по ценама које нису веће од цена према важећем ценовнику Понуђача за пословне кориснике.*

Да ли је у понуди потребно достављати наведене ценовнике, с обзиром да се цене СМС и ММС порука достављају у оквиру обрасца структуре цене, под редним бројем 18 и 19?

**ОДГОВОР:**

Потребно је да доставите ценовнике, како би се видело да цене нису веће од цена у званичном ценовнику за пословне кориснике.

**ПИТАЊЕ 8)** На страни 5, у оквиру техничких карактеристика, наведено је:

*Понуђач је дужан да у оквиру понуде, осим образаца који су саставни део понуде према упутству за сачињавање понуде, достави и потписан и оверен ценовник својих услуга.*

Да ли се под „ценовником својих услуга“ мисли на ценовник за услуге у ромингу, GPRS тарифне додатаке и остале тарифне додатке?

**ОДГОВОР:**

Потребно је да доставите комплетан ценовник за све услуге које су предмет јавне набавке, како би се видело да цене нису веће од цена у званичном ценовнику за пословне кориснике.

  У Београду, дана 06.05.2015. године **Председник**

**Комисије за јавну набавку**  Мирослав Лековић